**בוחן 2:**

**גאונים**

**ע"מ 949-957**

ספרות הפוסקים בתקופת הגאונים ועד "משנה תורה" לרמב"ם:

המשותף הוא השיוך הספרותי שלהם שהיה לספרי ההלכות. כלומר, מגמתם הייתה לקבץ את המסקנה והפסיקה, שקדם להם דיון קצר ותמציתי במקורות התלמוד.

ספר שאילתות לרב אחא משבחא:

ספרו של אחא משבחא, הראשון שנכתב אחרי חתימת התלמוד. רב אחא היה מועמד לכהן כגאון בראש ישיבת פומבדיתא, אך לבסוף מינו את תלמידו והוא עלה ארצה, פה נפטר מבלי שנתמנה רשמית לתפקיד גאון.

ספר השאילתות לפי החוקרים:

1. בעיקר לקט דרשות לפי הנוסח והצורה שדרשו חכמים עוד בתקופת התלמוד.
2. היסוד ההלכתי והמגמה הפסקנית הם הבולטים בספר השאילתות.
3. מבחינה ספרותית, ייחודו בכך שמסודר **לפי סדר הפרשות בתורה** ולא כמו בתלמוד.
4. בכל שאילתא דנים בנושא הלכתי מסוים, תוך הסמכת השאילתא לפרשה דומה בתורה.
5. לאו דווקא הולכים למקור ההלכתי בתורה, אלא לעתים יציינו פרשה המופיעה כסיפור.

דוגמאות לעיגון לפי פרשה ולא לפי המקור ההלכתי:

* **דיני גניבה וגזילה**, מוצמדים לפרשת נוח, בה מסופר על דור המבול, שהיה דור של אנשים מושחתים שהרבו לגנוב ולגזול. היה יותר טבעי שיציגו את איסור הגניבה מעשרת הדברות.
* **דיני קידושין על ידי שליח**, בצמוד לפרשת חיי שרה, שם מסופר שאברהם שולח את עבדו לקדש אישה ליצחק בנו.
* **דיני שומרים**, לכאורה אמורים להיות בפרשת משפטים. בפועל מופיעים בפרש ויצא – שם מסופר על יעקב ששמר את צאנו של לבן.
* **דיני ערבות** – מופיעים בפרשת מקץ – שם מסופר על יהודה שערב ליעקב בעבור בנימין.

המבנה הייחודי של השאילתא – 4 חלקים:

1. מבוא כללי לנושא ההלכתי המרכזי בשאילתא, שם מובא הערך המוסרי של ההלכה בצירוף מאמרי הלכה שייכים בנושא.
2. בעיה הלכתית שקשורה לנושא. פותח ב:"ברם צריך את למילף" – אבל אתה צריך ללמוד.
3. הדרשה – פתיחה בשבח לקב"ה על התורה. לאחר מכן דנים בנושא, כולל הלכות ואגדות.
4. פסיקה של הבעיה ההלכתית המוצגת (נקרא ספר), הפתיחה: "ולענין שאילתא דשאילנא".

נכון להיום בספר השאילתות חסר בעיקר חלק "הדרשה". ייחודו הוא בשילוב ההלכה והאגדה, צורה של דרשות קדומות במגמה של קביעת מסקנה הלכתית.

סיבות להעדפת ספר השאילתות מספרי גאונים:

1. הוא מקבץ בעיות ודינים בנושאים הלכתיים שונים, תוך פסיקת הלכה וקביעת מסקנה.
2. שימש כמקור חשוב להרבה ספרי הלכה שהתחברו אחריו.

ישנה אגדה שמספרת שרב אחא כתב את ספר זה לבנו, שלא רצה ללמוד תורה. מגמתו בחיבור הייתה ליצור ספר הלכתי מסכם, שמונגש לכל אדם – תלמיד חכם ואדם פשוט. מגמה חוזרת.

הלכות פסוקות לרב יהודאי גאון:

נכתב בסמוך לחיבורו של ספר השאילתות. רב יהודאי גאון היה אחד מחכמי הגאונים (עמד בראש ישיבת סורא). היה בקשר עם קהילות ישראל בצפון אפריקה וארץ ישראל בנוגע לשאלות הלכתיות. היה הגאון הראשון שהגיעו ממנו תשובות רבות, מיוחדות בקיצור שלהן, דבר שמעיד על סמכותו הגדולה כמכריע בדין.

הספר "**הלכות פסוקות**" היווה נקודת מפנה בספרות הפסוקים והשפיע עליה רבות. הוא מסודר **לפי נושאים** ומקיף הלכות הרלוונטיות **במקום וזמן.** גרם להקלה גדולה במציאת וידיעת ההלכה ולכן הוא התפשט במהירה.

שיוך ספרותי של הספר "הלכות פסוקות" – אחד מספרי ההלכות שבספרות הפוסקים:

* **מבחינה ספרותית פנימית** – הוא הביא את המקורות התלמודיים המשמשים בסיס לפסיקה, לפני המסקנה ההלכתית.
* **מבחינה ספרותית חיצונית** – הנושאים מסודרים לפי סדר המסכתות בתלמוד, מה שגרם לכך שלא תמיד כל החומר באותו הנושא בספר מגיע במרוכז. נכתב במקור בארמית.

"הלכות גדולות":

2 דורות מאוחר יותר, חובר ספר הלכות נוסף שהיה לגדול ביותר מבחינת היקפו ותוכנו בתקופת הגאונים ע"י ר' שמעון קירא שחי בעיר בצרה שבבבל. בנוי דומה להלכות פסוקות, אך הוא מרכז את החומר לנושאים מגובשים ולפעמים קובע נושאים חדשים. כלל גם מצוות שלא נהוגות בזמן הזה (כמו דיני קורבנות). מסתמך, בנוסף לתלמוד, על ספר "הלכות פסוקות". ייחוד נוסף היא הקדמה שלו, שכוללת שבח לתורה וללומדיה ומונה את תרי"ג המצוות. בעל הלכות גדולות נחשב הראשון מבין חכמי ההלכה שמתעסק במניין המצוות.

המניעים והגורמים למגמת הקודיפקציה ונגדה, בתקופת הגאונים:

* **בעד** – צורך בחיבור הלכתי מסכם, קצר ותמציתי. חשש מהקראים, שהיו יהודים שקיבלו רק את התורה שבכתב. **נגד הקראים נלחמו הגאונים ולכן חיברו ספרות הלכתית גדולה ורחבה, שתבהיר בצורה נוחה את הלכות התושב"ע**. (מי שהקים את כת הקראים היה ענן, אשר שרצה להתמנות לראש הגולה ולא התמנה).
* **נגד** – חשש שזניחת הלימוד העיוני התלמודי תגרום לניתוק ההלכה מהמקורות שלה.

רב פלטוי, יוצא כנגד מגמה זו של העדפת העיון בספר ההלכות מעיון בתלמוד עצמו. **הוא גורס כי הדבר יגרום לשכחת התורה ולניתוק ההלכה ממקורתיה**. לפיו, הקודקס יכול להוות ספר עזר להלכה, רק במקרים בהם מתעורר ספק לאחר עיון בתלמוד. ספרי ההלכות צריכים לבוא בנוסף לעיון במקורות ההלכה ולא במקום.

**שלילה כמעט מוחלטת זו של קבצי הקודקס, גרמה להפסקת חיבור ספרי הלכות בסגנון זה במשך כל תקופת הגאונים.** מאה שנה לאחר מכן, החלה צורה ספרותית חדשה, מונוגראפיות הלכתיות, חיבור עיוני ומקיף על נושא אחד. נכתבו בעיקר ע"י: רב סעדיה, רב שמואל בן חפני ורב האי.

המטרה בכתיבת המונוגראפיות ההלכתיות:

כמה מטרות היו לגאונים שחיברו מונוגראפיות משפטיות אלו. אחת המטרות החשובות- לתת לדיין ספר ממצה ומקיף, ומצד שני גם תמציתי ונוח, בעניינים המשפטיים המובאים לפניו. המונוגראפיות, **דנו בנושאים משפטיים מוגדרים ולא במערכת ההלכה כולה**, כשכל נושא ממוין ומוסבר היטב. (בניגוד לספרי ההלכות- שהביאו מסקנה ודיון תמציתי ביותר במקורות). **מונוגראפיות אלו נכתבו ברובן באותו חלק של ההלכה, הכלול בתחום המשפט העברי**, והן שימשו לצורכיהם של קהילות ישראל ובתי דיניהן. אלו נכתבו ע"י 3 גאונים הראשיים בבל: רב סעדיה, רב שמואל בן חפני ורב האי.

**"ספר ההלכות", לר' יצחק אלפסי – הרי"ף**

**ע"מ 965-969**

עם חתימתה של תקופת הגאונים, התעוררה הדרישה מחדש לספרי הלכות, למה?

1. ריבוי ספרי שו"ת.
2. התקנת תקנות בתחומי ההלכה שהובילה להתפתחות רחבה ומתמדת של ההלכה.
3. ריבוי מרכזים וחילופי מנהיגים ודינים.

התפתחות ההלכה לא נעשתה רק בבבל ובעקבות ריבוי המרכזים התורניים וחילופי מנהיגים, **הפך ספר ההלכות לספר משמעותי** לכל הדורות אחריו.

הר"יף נולד בצפון אפריקה בעיר קלעה (נקרא לעיתים הקלעי) גר בעיר פז, בגיל 75 ברח לספרד. הוא היה תלמידו של רב ניסים גאון (בן יעקב) ואף אצל רבנו חננאל. הועיד את הרי"י מיגש למלא את מקומו כשנפטר.

ספר זה הוא עיקר יצירתו של הרי"ף.

הספר מסודר **לפי סדר המסכתות בתלמוד** כמו ספר "הלכות גדולות"**,** והוא מביא את **תמצית הדיון** בסוגיה התלמודית, לפני שהוא מסכם את ההלכה ופוסק את הדין. הוא כולל רק את ההלכות הרלוונטיות **במקום וזמן** (בניגוד ל"הלכות גדולות" שהביא הלכות גם לא רלוונטיות כמו דיני קורבנות).על כן כולל רק את סדרי מועד, נשים, נזיקין ומסכת ברכות- וגם בתוך סדרים אלו התייחס לנושאים הרלוונטיים, (דילג על קורבן פסח במסכת פסחים וענייני עבודת יום כיפור בבית המקדש).

הרי"ף מביא לפני מסקנתו בתמציתיות את הסוגיה התלמודית, ואת הדיונים מהם ניתן להסיק מסקנה הלכתית מסוימת. לעיתים אף מפרש את הסוגייה, מביא דעות אחרות, ומציג את נימוקיו בעדן ונגדן. הוא לקח על עצמו **את תפקיד ההכרעה** בסוגיות שהיו שנויות במחלוקת. הרי"ף השתמש בכללי פסיקה המצויים בתלמוד ובספרות הסבוראים והגאונים ולפיהם פסק. היה לו חומר רב לעבוד איתו. הרי"ף מצטט הרבה מהירושלמי, אך כאשר יש מחלוקת בין הירושלמי לבבלי, פסוק ע"פ הבבלי. הוא קבע זאת ככלל בעקבות העקרון- "הלכתא כבתראי".

הרי"ף הכניס לספרו אגדות מהתלמוד. אגדות אלה כוללות דברי מוסר ופילוסופיה. הרי"ף עשה את ההבחנה הקשה בין אגדה עם משמעות סיפורית לבין אגדה שמשמשת יסוד ובסיס להוראת התנהגות הלכתית.

דוגמה:

במסכת בבא קמא כתובים שני חלקי אגדה: "כל המבקש רחמים על חברו והוא צריך לאותו דבר, הוא נענה תחילה", "המוסר דין על פי חברו הוא נענש תחילה" (= הוא כועס על חברו מול ה', במקום לפתור את העניין בבית דין, הוא נענש תחילה). מדובר בשתי אגדות מוסר הלכתיות. הרי"ף מביא בספרו רק את השנייה, משום שממנה משתמעת מסקנה הלכתית – אדם צריך לברר ענייניו קודם מול בית הדין, מהאגדה הראשונה לא משתמעת הוראה מחייבת.

ספרו של הרי"ף נקרא גם "תלמוד קטן" – **בגלל שהוא פורס בראשי פרקים את הסוגיה התלמודית**. הספר הפך לשם דבר והתחברה סביבו ספרות שלמה. חזקה למעמדו ניתן להסיק מפסיקתו של רבי יוסף קארו, שחיבר את הבית יוסף וקבע אותו כאחד משלושת עמודי הטווח עליהם נשענת ההלכה (הרי"ף, הרא"ש והרמב"ם), חלק ממסקנותיו של הרי"ף הגיעו להיות חלק מהקודקס המוסמך של ההלכה העברית.

**הרמב"ם**

**ע"מ 980-1016**

**הרמב"ם ופועלו הקודיפיאקטיבי:**

מטרותיו בחיבור "משנה תורה" היו המטרות הקלאסיות ביצירת קודקס הלכתי – **ריבוי ההלכות, הקושי בהתמצאות והבנת המקורות והמציאות החברתית-היסטורית**. חידושו של הרמב"ם היה במטרה נוספת ויוצאת דופן – חיבור זה יכיל את כל החומר הנדרש ללימוד הלכות התושב"ע.

בהקדמה לספר, הרמב"ם מדגיש כי מקור הסמכות הוא מתן תורה בהר סיני ומציג את השתלשלות מסירת התורה שבעל פה. מטרתו בספר הייתה לייעל את מציאת הדין ופסיקת ההלכה. הרמב"ם היה בטוח שספרו כולל ומכיל את כל ספרי ההלכה, ולא תיתכן סתירה בין ספרו לבין ספרות מחייבת כמו התלמוד. **הספר מסודר לפי 14 נושאים ומקצועות**. ניסוח קוזאיסטי וקזואיסטי-נורמטיבי, ישנו סגנון אחיד ובהיר, ספרי פסקים- ללא ציון מקורות, חילוקי דעות ושמות חכמים.

הרמב"ם קובע לעצמו 4 עקרונות יסוד בדרך כתיבת "משנה תורה":

1. מציאת וריכוז החומר ההלכתי מהתורה שבכתב ועד לזמנו, עיבוד מדעי ושיטתי של החומר.
2. בירור וסידור החומר לפי נושאים.
3. קביעת ופסיקת הלכה סופית, בלי להציג חילוקי דעות ומבלי לציין את המקור לדין.
4. סגנון בהיר, ברור ותמציתי של הרעיון והתוכן ההלכתי.

פירוט –

1. מציאת וריכוז החומר ההלכתי מהתורה שבכתב ועד לזמנו, עיבוד מדעי ושיטתי של החומר:

חכמים רבים הכירו בגודל המשימה ואף מבקריו, העריכו את פועלו.

הוא סידר את כל החומר, תלמוד, משנה, פירושי גאונים וכו'. הסתייע גם בפירושים של עצמו מספרים שכתב לפני "משנה תורה". (כתב את "הלכות הירושלמי" שאבד ו"ספר המצוות" שכתב לפני משנה תורה, רק לאחר כתיבת ספר זה, בגיל 42, התחיל לכתוב את "משנה תורה").

בנוסף לריכוז החומר, הרמב"ם דייק ותיקן את ההלכה לפי "נוסחאות ישנות", כשהוא מצביע על נוסחאות לא מדויקות שגרמו לפעמים לפסיקת הלכה לא נכונה.

דוגמא בנושא הלוואה אל מול עדים:

הרמב"ם אומר שבגמרא מופיע שבמקרה בו מלווה אישר שקיבל את החוב שזכאי לו בנוכחות עדים, אבל במקרה שהעדים הלכו וזו מילה של הלווה מול המלווה, לא מאמינים ללווה. הרמב"ם גורס שמדובר בטעות וכי הכוונה האמיתית היא שכן מאמינים לו. הרמב"ם משתמש בשיקול דעת ענייני. לדוג' במקרה לעיל, הרי מה אדם יכול לעשות, אם השיב את הכסף מול עדים כמקובל, אך אלו כבר לא בנמצא? החוב לעולם לא ייפרע? אם העדים מתו? ברור שזה לא הגיוני. משמע, רואים שהרמב"ם משתמש גם בהיגיון כדי להכריע בין נוסחאות שונות שנמצאות בפניו.

על מנת להגיע לריכוז מקסימלי, הוסיף הרמב"ם גם עניינים שלא הוסקו מהתלמוד, במקרה הצורך.

דוגמה:

בהלכות קידוש החודש, דן הרמב"ם על דרך חישובי התקופות. שם הוא מעיד על עצמו, כי למד חישובים אלו מחכמי יוון, כיוון שאין מספיק חומר עליהם בתלמוד. **מחזק את מגמתו ליצור חיבור שהאדם המעיין בו לא יצטרך אף ספר נוסף, גם לא מחוץ לספרי היהדות.**

**הספר כלל את כל המצוות**, גם אלו שלא רלוונטיות בזמן ומקום. בנוסף, ספרו כולל הלכות הקשורות במחשבה, אמונה וענייני הנפש, שגם הם נוסחו בסגנון קודיפיאקטיבי. שילוב עולם האמונה עם עולם ההלכה ניכר גם בחלק ההלכתי עצמו – שילוב דברי מוסר בתחילת \ סוף נושא הלכתי מסוים.

דוגמה: פותח את הלכות חנוכה בסקירה היסטורית קצרה על התקופה, למרות שאין לה משמעות מבחינת ההוראות ההלכתיות עצמן. זאת על מנת לרמוז על הלקח שניתן ללמוד מהסיפור. הוא מסיים את הלכות חנוכה בנימוק דתי-מוסרי ובערכו של השלום בין איש לאשתו ובין אדם לאדם, כמו תפקידה של התורה בעולם. ומוסיף, שגם א משנה אם אין כסף לאכול, צריך לקיים את המצווה.

2. סידורו ומיונו של החומר המרוכז לפי עניינים, נושאים ומקצועות:

היה קושי רב במיון וסידור החומר. חלוקת המשנה סייעה לרמב"ם רק בצורה חלקית מאחר והחלוקה במשנה לא שלמה ובהרבה מסכתות ישנם נושאים שלכאורה לא קשורים ישירות למסכת. בתלמוד חוסר הסדר גבר ובלאגן זה שרר גם בספרות לאחר התלמוד: ספר השאילתות- מסודר לפי פרשיות התורה. הלכות פסוקות, הלכות גדולות וספר ההלכות לרי"ף- מסודר לפי סדר מסכתות התלמוד. הרמב"ם הושפע מסידור זה אך השפעה מינורית. המונוגרפיה של הגאונים סייעו לרמב"ם במלאכת חלוקת הנושאים אך הקיפו רק חלק. לרמב"ם הייתה מטרה לחלק את ספרו, כך שבכל כותרת יהיה כל מה שקשור אליה. הוא רצה לחלק **להלכות במקום למסכתות, אך עדיין לעשות פרקים בפנים.**

משנה תורה כונה ע"י הרמב"ם גם "החיבור" והוא כולל 14 ספרים, לכן נקרא גם "היד החזקה", (י"ד=14). כל ספר מחולק לחלקים, כל חלק נקרא "הלכות", כל חלק מתחלק לפרקים וכל פרק לסעיפים. ספר 🡨 חלק (=הלכות) (83 סה"כ) 🡨 פרק (1000 סה"כ) 🡨 סעיפים (=הלכה). (פירוט הספרים במאמר).- סה"כ 15,000 הלכות.

|  |  |
| --- | --- |
| 1. **ספר המדע**- 5 חלקים, בעיקר באמנות היהדות, הלכות יסודי התורה, הלכות דעות וכו'. | 8. **ספר עבודה**- בית המקדש ועבודת קורבנות. |
| 2. **ספר אהבה**- דיני תפילה וברכות. | 9. **ספר קורבנות**- בית המקדש ועבודת קורבנות. |
| 3. **ספר זמנים**- שבת ומועדים. | 10. **ספר טהרה**- דיני טומאה וטהרה. |
| 4**. ספר נשים**- ישנן 5 הלכות (חלקים), יש את כל דיני המשפחה, רובם דין אזרחי אך יש גם דין פלילי כמו מפתה ואונס. (א. אישות ב. גירושין ג. ייבום וחליצה ד. נערה בתולה ה. סוטה) | 11. **ספר נזיקין**- כולל 5 הלכות ומתעסק בנזקי ממון ונזקי גוף מבחינת המשפט האזרחי והפלילי (במשנה כלל דברים נוספים שהרמב"ם שם במקומות אחרים- קניין, משפטים, שופטים). (א. נזקי ממון ב. גניבה ג. גזלה ואבידה ד. חובל ומזיק ה. רוצח ושמירת הנפש). |
| 5. **ספר קדושה**- איסורי עריות, שחיטה וכשרות. | 12. **ספר קניין**- כולל 5 הלכות ודן בדרכי רכישת הקניין ומה הזכויות לאחר הרכישה. (א. מכירה- פרשנות וכשרות משפטית. ב. זכייה ומתנה- כולל דיני צוואה. ג. שכנים- דיני שעבודים שכנים זה על זה. ד. שלוחין ושותפין ה. הלכות עבדים- בוטל בעבר, אך הרמב"ם כלל הלכות לא אקטואליות). |
| 6. **ספר הפלאה**- שבועה, נדרים ונזירות, הלכות ערכין וחרמים. | 13. **ספר משפטים** - שני החלקים הראשונים דנים בשכירות אדם ונכסים, אלו מיוסדים על דיני 4 השומרים (השואל, חינם, שכר ושוכר), כלול גם דיני נאמנות ודיני עבודה. (א. שכירות ב. שאלה ופקדון ג. מלווה ולווה ד. נטען וטוען ה. נחלות). |
| 7**. ספר זרעים**- מצוות של א"י, מעשרות, מתנות עניין, שמיטה וכו'. | 14. **ספר שופטים**- החלק הראשון דן בביהמ"ש, הרכב וסמכות. החלק השני בהלכות עדות, דיני ראיות, כשרות עדים וכו'. החלק השלישי סמכות המחייבת של המוסדות ההלכתיים ובדינו של השופט הפוסק, גם הליכי חקיקה וכיבוד אב ואם. החלק הרביעי דיני אבלות (יוצא דופן). החלק החמישי רשות מבצעת ודיני מלחמה וכו'. (א. סהנדרין ועונשין ב. עדות ג. ממרים ד. אבל ה. מלכים ומלחומתיהם. |

5 הספרים (נשים ו4 אחרונים) הם העיקר של המשפט העברי. הרמב"ם העמיד קודקס מצטיין, בדר"כ מתאר את המוסד המשפטי הכללי שעומד לדיון ואז דן בפרטים לעומק, מגדיר בהתחלה/בסוף מושגים ספציפיים לנושא.

לעיתים נראה תופעות תמוהות בהקשר הקודיפיאקטיבי, כמו הלכות אבלות בספר שופטים, הלכות כיבוד אב ואם צמוד לדיני זקן ממרא וכו'. הסיבות לתופעות אלה: הרמב"ם הושפע מסדר המצוות בפרשיות התורה, סדר המשנה והתלמוד**... בנוסף, שיטת המיון של המשפט העברי שונה ממערכות משפט אחרות. הקשר בין התוכן המשפטי לתוכן הדתי של ההלכה העברית השפיע על מקומו**. לדוג': ישנה חובה לשים מעקה בבית לאחר דיני רוצח- יסוד משותף של שמירה על קודשת חיי אדם.

3. קביעה ופסיקת הלכה סופית, בלי להציג חילוקי דעות ומבלי לציין מקורות:

הרמב"ם ביצע בספרו מהלך "חריג" ונועז. אחד מהחששות בקודקס (כמו שלמדנו לבוחן 1) הינו ההתנתקות מהמקורות ומהשתלשלות ההלכה. עד לרמב"ם, כל ספר הלכה ציין את מקורותיו. הרמב"ם סבר שאזכור המקורות מהווה סרבול ומקשה על ההבנה והשימוש הפרקטי בקודקס. ולכן **הביא את ההלכות בצורה סתמית, סופית וחסרת מקורות**. (לעיתים הוסיף הרמב"ם מעצמו וציין- נראה לי, אני אומר, קרוב בעיני וכו'). דרכו הייתה מהפכנית והובילה לרוב הביקורת כנגדו. הרמב"ם התחיל את הדרך הנ"ל, ודבקו בה גם בחיבורו של ר' יוסף קארו 'שולחן ערוך', **400 שנה אחר"כ.**

4. סגנון וניסוח בספר "משנה תורה":

* ניתן לראות ענווה גדולה מסגנון ניסוחו. 2 תכונות מרכזיות: 1. סגנון עברי משפטי, בהיר. 2. ניסוח משפטי ברור ונוח להבנה. לפניו היו את התלמוד הבבלי בארמית בבלית, הירושלמי בארמית א"י, מדרשי הלכה בעברית מיוחדת ומשנה וברייתות בסגנון מיוחד: **כל אלו יצרו בליל לשוני שגרם לסגנון האחיד והמיוחד של הרמב"ם.** ניסוח בהיר לא משתמע ל2 פנים, וזהו הספר היחיד שהרמב"ם התעקש לכתוב בעברית ולא בערבית. (במאמר יש דוגמאות לסגנונו של הרמב"ם בניסוח).
* לעתים עושה שימוש בביטויים הלכתיים ישנים. דוג': מאמץ מפסוק בוויקרא "מאזני צדק.. יהיה לכם" ומהספרא "מאזני צדק- צדק את המאזניים יפה", ביטוי ישן ומנסח כך: "מצוות עשה לצדק המאזניים יפה".
* לעתים מכניס שינוי בנוסח ההלכה לעומת המקור שלה, בשביל להסיר ספק פרשני.

לדוג':

1. בקידושין כתוב: "האישה נקנית בשלוש דרכים: בכסף, בשטר ובביאה" – הכוונה היא שהאישה נקנית באחת משלוש הדרכים. הרמב"ם שינה מעט בנוסח וכתב: "ובאחד משלושה דברים אלו האישה נקנית.." – נטל את דו המשמעות האפשרית.
2. כלל בדיני עדות: "דבר ולא חצי דבר" – הדבר צריך להיות שלם ולא חלקי, ואין זה משנה באיזה חלק מתוך השלם מדובר. הרמב"ם שינה ל"מקצת דבר" ודייק את הכלל.
3. בבא מציא: שניים רבים למי שייכת טלית. במשנה, ניסוח ארוך ומשונה, הרמב"ם משנה למשפט אחיד – "הכלי שלי", ומשתמש רק בו, כך גם עם שאר הניסוחים הבעייתיים במקרה. כך מופיעה אותה הלכה בניסוח בהיר ופשוט יותר.

ניסוח עובדתי קזואיסטי:

הרמב"ם המשיך את דרך הניסוח הקזואיסטית של המשנה, אך הכניס צורת ניסוח של תרכובת קוזאיסטית-נורמטיבית. לדוג' במקרה הטלית, מסביר שצריך להישבע על לא פחות מחצי, כדי שלא תהיה שבועת קשר ובסוף מסיים עם עניין נורמטיבי, שלא ישבע על מה שלא בטוח ועל הטענה שלו (הקדמה קזואיסטית ואחר"כ נורמטיבית). במקרים אחרים הסדר הוא הפוך, לדוג': כל דבר שיש ספק שהוא גנוב, אסור לקנות אותו. פותח בכלל ואח"כ מפרט- אפשר לקחת חלב מהרועים אך לא צמר בכמות גבוהה, כי יש חשש שגנב מרועה אחר (פה יש הקדמה נורמטיבית ואחר"כ קזואיסטית)

3 סיבות לכך שהרמב"ם שמר על דרך הניסוח הקוזאיסטית:

1. לא יכול לקחת לעצמו אחריות לזנוח את דרך הניסוח של המשנה. מכיר בכך שהוא לא מקור החוק אלא רק מפרשו ומסכמו. השמטת פירוט קזואיסטי לטובת ניסוח נורמה משפטית, עלול לזנוח חלקים מההלכה בדרך. הוא לא יכול להחליט שרק העיקרון קובע ולא עובדות משפטיות. ולכן, בהבאת הדוגמאות המשפטיות, הרמב"ם מבטיח שהקודקס שלו כולל את כל המשפט הקיים.
2. ניסוח קזואיסטי שומר על קשר פנימי חזק בין הספר לבין ההלכה התלמודית.
3. הדרך הקזואיסטית מהותית לדרך המשך התפתחות המשפט העברי. קביעת הלכה ממקרים קזואיסטיים מעניקה גמישות בפתרון בעיות חדשות.

ספר "מחוקק" לאומה:

הרמב"ם הכין לאומה "ספר המחוקק"- ספר פסקים המשוכלל ביותר שידעה ההלכה העברית. וככה השלים את 4 הדרישות שהציב לעצמו בחיבור סוג ספרותי חדש בספרות הפוסקים: ספר הכולל את כל דיני מערכת ההלכה העברית, ממוינים לפי נושאים ומנוסחים בסגנון עברי קל ונוח, בצורה סתמית, סופית ואחידה.

השגות ותגובות על דרכו הקודיפיאקטיבית של הרמב"ם:

* חליפת אגרות עם ר' פנחס בר' משולם הדיין מאלכסנדריה:
* ר' פנחס כותב לרמב"ם כי ספרו צריך להילמד בנוסף לגמרא, ולמי שבקיא בה, ולא במקום. **דבר זה סותר את מטרתו הראשית של הרמב"ם- להיות ספר פסקים שניתן ממנו בלבד לפסוק הלכה.**
* הרמב"ם משיב שאינו מתכוון לא ללמוד גמרא, אלא מופנה למי שאינו בקיt ואינו יכול להקיף את הגמרא.
* ר' פנחס תוקף אותו ברמיזה שחיבורו עלול לגרום לשכחת שמות התנאים והאמוראים- ולגרום לנתק ההלכה ממקורותיה.
* הרמב"ם משיב כי מדובר בספר הנקרא **חיבור** ולא לספר פירוש שבא לפרש ולנמק. ספר פסקים נועד להגיד את המסקנה הנכונה- בלי שאלות והוכחות- כפי שבחר במשנה תורה. התלמוד הוא פירוש= מפרש את המשנה. המשנה היא חיבור- **והרמב"ם בחר בדרך המשנה.**
* בנוגע להשמטת שמות החכמים ענה: זו דרך המשנה, שהייתה סתמית בעצמה. **זה נכון בצורה חלקית, במשנה לעתים כן מצוינים שמות התנאים וחילוקי דעות, לעומת משנה התורה, שכולו הלכה סתמית אחידה.**

הרמב"ם מוסיף נימוק היסטורי – לא לתת פתח לקראים: שלא יוכלו להגיד שסומכים על דעת היחיד או טועים בשם מי מובאת ההלכה. אם אין שמות, אין פתח לטעות. הניסוח הסתמי מחזק את ההלכה. ההלכה של כל האומה, אין מקום לציין יחידים.

אמנם, כן מקבל ביקורת אחת, שמיונו של משנה תורה לפי נושאים מוביל למצב בו במקום מסוים מקובצות הלכות ממקורות רבים ושונים, מה שמקשה על עיון ומציאת מקורות.

הוא גורס כי הפתרון נעוץ בחיבור חיצוני למשנה לתורה ולא בשינוי שלו. לטענתו, קודקס לא אמור לכלול בפנים את מקורותיו.

לסיכום, הדבר מסביר לנו את תכליתו של משנה תורה, להוות קודקס שממנו מסתכלים על הלכות ללא מקורות, אלא פשוט לאחר הגעה למסקנה סופית. להפך, ההצגה כהלכה מפי סתם, שומרת על מעמדה כמקובל ומונעת ביקורת מהקראים. **עוד פעם מבהיר, זהו לא פירוש, אלא חיבור, לא סותר את העיון בתלמוד.**

* חלופת אגרות עם רב יוסף ברבי יהודה אבן עקנין – הפסיקה על פי הרמב"ם:

הרמב"ם צפה את הביקורת כלפיו וכתב על כך לתלמידו, רבי יוסף. מנגד, הוא גם צפה את המהפכה שיצור. ספרו אכן התפשט ותפס תאוצה, ופסקו לפיו עוד בימי הרמב"ם. אך בעוד שהרמב"ם צפה את הביקורת מצד אנשים שלא ירדו לסוף דעתו, בפועל זו הגיעה בעקבות דרכו הקודיפיאקיטיבית, בצורה סתמית – ביקורת זו הלכה ונתפשטה.

* השגות הראב"ד- רבי אברהם בן דוד

הראב"ד היה מבקרו החריף שביותר של הרמב"ם, הוא העריך אותו ואף הסכים עם חלק מההלכות שציין, אך ביקר את דרכו של קביעת ההלכה הסתמית ללא ציון מקורות או דעות. ובעיניו זה חיוני למהות ההלכה והפסיקה. לדעתו, אחידותה של ההלכה שוללת את שיקו"ד ויכולת ההכרעה של השופט. אם בידי שופט הלכה שונה מההלכה הסתמית במשנה תורה, אין הוא יודע אם עליו לדחות את הדעה הידועה לו או לא- **הסתמיות מטשטשת את ה"משקל" של מקורה של ההלכה.** הראב"ד לא רק הביעה התנגדות עקרוני, אלא כתב על חיבורו של הרמב"ם **השגות** (=תיקונים, הערות) המנוסחות בקיצור וחריפות המראות חוסר תיאום וסתירות בין ההלכה במשנה תורה לבין המקור התלמודי. **בכך הוא מאלץ את מעיין בספר משנה תורה לבדוק את נכונות פסקיו לאור המקורות התלמודיים והגאונים.**

* תגובת הרא"ש על דרכו הקודיפיאקטיבית של הרמב"ם:

התגובה החריפה ובעלת ההשלכות הגדולות ביותר היא של הרא"ש (תלמידו של ר' מאיר שחי בספרד) שטוען כי כל מי שמורה הלכה מהרמב"ם ואינו בקיא בגמרא ובמקורות ההלכה- **טועה ולא פוסק כשורה**. ספרו של הרמב"ם יצר אשליה של הקורא שהוא מבין ובקיא כשבפועל הוא לא מבין באמת וצפוי לטעות. לפיו, אין להסתמך על קריאה ברמב"ם בלבד- ובכך שולל את כוונתו העיקרית של הרמב"ם. לפי הרא"ש רק מתוך הצמדה של משנה תורה ללמוד המקורות ניתן להבין את ההלכה הפסוקה הנכונה. גישה זו משתלבת עם גישתו של הרא"ש לגבי פסיקת הדין: הדיין כפוף לגמרא בלבד ומותר לו לחלוק על חכמים שאחרי התלמוד (כולל גאונים). הדיין צריך שיהיה מלפניו את שלל הדעות בנושא ע"מ שיוכל להכריע. ולכן רעיונו של הרמב"ם נוגד את מהות ההלכה העברית- ריבוי דעות הינו חיובי, ובהלכה העברית שמכירה רק בתלמוד כסופי ומחייב. שום ספר פסקים לא יוכל לשמש מקור יחיד לפסיקת הדין פרט לתלמוד.

**מרדכי ורא"ש- ראשונים באשכנז**

**ע"מ 1034-1037**

הקדמה: מדובר בספרות הפוסקים אחרי הרמב"ם, עד השולחן הערוך.

ספר המרדכי – לר' מרדכי בר' הלל הזקן: בעלי התוספות, תלמידו של רש"י

**מחובר ע"פ סדר ההלכות של הרי"ף. מגמתו – תוספת של חכמי אשכנז וצרפת, על דברי הרי"ף**. מביא הרבה מדברי הגאונים ומשמש מקור חשוב לחכמי אשכנז. הספר מכיל חומר עצום של ספרות ההלכה התלמודית וזו שאחריה – אך צריך לקחת את הנוסח שלו ושל המקורות שלו בערבון מוגבל, כיוון שהגיע לידנו מקוטע ומשובש וחכמים רבים העירו על הטעויות שבו. הוא עבר גלגולי עריכה ושינויים ונמצאו 2 גרסאות שונות שלו: 1. מרדכי הגדול מאושטרייך 2. מהדורה נוסח ריינוס (הקצרה).

אמנם הוא מסודר לפי סדר הרי"ף, אך הקשר הוא חיצוני בלבד – הוא לא דן בריף או מפרש אותו.

המרדכי אינו ספר הלכות רגיל: **הוא מביא את המקורות, אך לא דן בדעות השונות**. הוא מעמיד את הדעות השונות בלשונן, זו מול זו, ולעתים מעדיף דעה אחת על פני אחרת ("וזה העיקר" לדוג'). שורה תחתונה, מדובר באוסף מקורות הלכתיים מהתלמוד ועד ימי מרדכי, בו מובאות הדעות השונות בצורה נוחה כך שהמעיין בספרו יוכל ללמוד ולהכריע. אך בעיני פוסקים, ר' מרדכי נחשב לפוסק ממעמד גבוה ובעל השפעה רבה על הפסיקה אחריו (נאמר כחלק מאלו שמסתמך עליהם שולחן ערוך כאשר 3 עמודי ההוראה לא מכריעים בשאלה).

פסקי הרא"ש – לר אשר בר' יחיאל (הרא"ש):

ספר הלכה קלאסי (מקדים למסקנה את הדיון וחילוקי הדעות בנושא ומכריע כדעתו, גם אם הפסיקה מנוגדת לדעת הגדולים בהלכה), נקרא גם "הלכות הרא"ש" או "ספר אשרי". ערוך ומסודר לפי ספר ההלכות של הרי"ף:

* סידור חיצוני – לפי סדר המסכתות בתלמוד.
* תוכן – מביא תמצית של המו"מ (שקלא וטירא) ההלכתי בתלמוד, טרם פסיקת ההלכה.
* לשונית – מביא את לשון הרי"ף במלואה.

ספרו של הרא"ש מכיל חומר הלכתי ומגוון יותר משל הרי"ף (יש שראו בו "השלמה לריף").

הסיבות:

* עברו 200 שנה בין הספרים, נוסף חומר הלכתי רב.
* הוסיף את שיטת חכמי אשכנז והכריע בינם לבין חכמי ספרד (נולד באשכנז אך נמלט בהמשך לספרד, כך שהכיר את שתי ההלכות, **ידע לשלב ולהכריע בניהן**).
* הרא"ש מרחיב יותר בהסברים שלו מהרי"ף.
* מביא קטעים מהתלמוד שהרי"ף השמיט, אם לדעתו ניתן להסיק מהם מסקנה הלכתית.

הרא"ש בהסבריו ובהבאת הסוגיות התלמודיות, משמש גם מעין פרשן לסוגיה התלמודית. דבר שמסתדר מצוין עם דרכו העקרונית: אמונתו שישנה מחויבות מוחלטת להלכה רק מהתלמוד עצמו, על כל שאר הדורות שבאו אחריו (כולל הגאונים), ניתן לחלוק. (לכן הוא "מרשה לעצמו" להוות סוג של פרשן, מאחר שאין לו בעיה עקרונית לחלוק על קודמיו ולחדש בניגוד לדעתם). (ניתן לחלוק רק מה שנכתב לאחר התלמוד).

הרא"ש היה נגד חיבור ספר פסקים המציג את ההלכה באופן סתמי לא ציון מקורות (הביקורת על משנה תורה). לדידו, צריך להכריע הלכה מתוך התלמוד ולא מתוך עיון בספר פסקים בלבד. ולמעשה, בספרו, נהג להקדים את המו"מ התלמודי להלכה ובסידור ע"פ המסכתות בתלמוד. בנוסף, הביא מגוון רב של דעות, הכרעות דין- באופן תמציתי, ברור ונוח למשתמש.

**המיוחד בספרו – עצמאותו בפסיקה**, לא חשש להתנגד לגדולים ממנו שפסקו אחרת מאחר ומחויב אך ורק לתלמוד. ספרו התקבל כספר מחייב בעיניי רבים, ולעיתים הועדף על "משנה תורה". השפעתו המאוחרת מורגשת- בנו ר' יעקב הפיץ אותו בספרי הטורים ושולחן ערוך הפך אותו לאחד מ3 עמודי ההוראה.

**ספרי מצוות- 365 מצוות לא תעשה, 248 עשה= 613 מצוות סה"כ**

**ע"מ 1042-1049**

ספרי הלכות - לפי סדר מניין המצוות:

1. **ספר המצוות- רמב"ם**:

* ספר הלכות, מסודר לפי סדר מניין המצוות.
* מונה את תרי"ג המצוות עשה ואל תעשה.
* בחלק מהמצוות מצוין מקורן כפי פירושה בתורה, סדר זה מקשה על ההתמצאות בספר.
* זה התפתח בגלל ספר המצוות של הרמב"ם שעשה כהכנה ל"משנה תורה", אך צורה ספרותית זו אומצה מתוך הנחה שצורת הקודיפיקציה הזו מקלה על ידיעת המצוות.

1. **ספר יראים – לר' אליעזר בר' שמואל (הרא"ם)**:

* ספר הלכות המסכם כל מצווה ודיניה כדי לדעת כיצד לקיימן.
* הוא מחולק בצורה של עמוד(נושא) 🡨 וו 🡨 סימן.
* בכל **סימן** מובא הפסוק בתורה שהמצווה מצויה בה 🡨 סוגיות תלמודיות 🡨 גאונים וראשונים 🡨 סיכום הלכה.
* מטרתו הייתה להקל על מציאת דין בצורה נוחה, אך בפועל סידורם ומיונם של המצוות בספר מקשים ומבלבלים.
* עמוד=נושא. הספר מחולק **לשבעה "עמודים**"- שבעה נושאים. מסודר לפי סדר מניין המצוות.
* **עמוד 1**: עריות- נישואין ועריות. **עמוד 2-3**: אכילות והנאות אסורות. **עמוד 4**: איסורי ממון- ריבית, גניבה, גזילה וכו. **עמוד 5**: איסורים שאדם עושה בהם רע לשמיים ולבריות ואינו נהנה ממון- בייחוד פלילי. **עמוד 6-7**: איסורים שאינם נעשים רע לבריות כי אם לשמיים- גידוף, שקר, חילול שבת וכו'.

1. **ספר מצוות גדול – לר' משה בר' יעקב (סמ"ג**):ספר הלכות.

* נמנה עם בעלי התוספות (ראשונים!). חילק את ספרו ל2: רמ"ח מצוות עשה ושס"ה מצוות לא תעשה.
* מביא ליד כל מצווה את הכתוב בתורה בקשר אליה, את המדרשים וההלכה התלמודית וכן את כל גדולי החכמים לאחר מכן (רש"י, רי"ף, רמב"ם...), ואז מסיק את המסקנה ההלכתית- משלב דברי אגדה ומוסר.
* בהקדמתו לספר, מסביר הסמ"ג שהוא חולק על הרמב"ם- הבאת הלכה סתמית ללא מקורות. אך בכל זאת, מעריך אותו, מצטט אותו והולך רבות לפי פסיקתו ההלכתית.
* סידר את המצוות לפי סדר העניינים במשנה תורה, בשינוי פנימי קל. גם החומר ההלכתי מובא בדר"כ לפי הסדר שב"משנה תורה", מה שמקל על ההתמצאות בו.
* לכל אחד מ2 החלקים הקדים הסמ"ג מפתח של המצוות בהם דן המכונה: "רמזים" – מפתח מצוות המסייע במציאת הדין המבוקש, נוח במיוחד לעיון.
* במחלוקת בין הרמב"ם לחכמי אשכנז – יפסוק בד"כ לפי חכמי אשכנז ובניגוד לרמב"ם.
* הסמ"ג נקלע לוויכוח עם מומר, בעקבותיו נגזר איסור ללמוד את התלמוד והורו על שריפתו. ולכן נולד הצורך לסכם את תמצית המקור התלמודי ושאחריו בספר אחד כולל. כך התפשט הספר במהרה והסמ"ג הפך לפוסק גדול.

1. **ספר "עמודי גולה" (גם "ספר מצוות קטן\קצר") – לר' יצחק בר' יוסף מקורביל (סמ"ק)**:

* מסודר לפי מניין המצוות, נלמד בסמוך לספר מצוות גדול של הסמ"ג.
* מביא את ההלכה וקצת מדעות החכמים ותלמוד, בקיצור ובלשון פשוטה וללא מו"מ הלכתי, ולעיתים ישנו דברי מוסר ואגדה. (אין דיון קודם להלכה).
* מחולק לשבעה חלקים כנגד 7 ימי השבוע, כדי שבכל יום ילמד אדם חלק אחד.
* אין תמיד קשר בין ההלכה ליום תמיד, הוא לא מחולק לפי נושאים, אלא לפי נימוקים שונים. לדוג': **ביום רביעי** מובאים דיני נישואין, לצד דינים מנושאים אחרים לגמרי. מדוע? יש דרש של חכמים ש"בתולה נישאת ליום הרביעי". אותו נימוק ניתן **ביום חמישי**- "בתי דינים קבועים ביום חמישי" לכן מופיעים שם דיני שיפוט. **ביום שישי** מובאים דיני המשפט האזרחי "כנגד לא תרצח שהוא דבור שישי (מעשרת הדיברות). החלוקה היא לפי סימנים חיצוניים ונק' אחיזה, ולא חלוקה רשמית ומסודרת.
* נועד לפשוטי העם, כדי שיכירו את המצוות, אך לא כדי להורות הלכה מתוכו – אלא מעיון בתלמוד. בפועל הוא כן הפך להיות ספר פסקים ופוסקים רבים הסתמכו עליו.

1. **ספר החינוך (זהות המחבר לא ידועה)**: ספר הלכות.- תקופת הראשונים, המאה ה-13 בספרד

* משתמש ברי"ף, הרמב"ם והרמב"ן כבסיס הלכתי (אך לעיתים מוסיף מהראשונים).
* המחבר מעיד שכתב אותו בשביל "הנערים" שידעו את ההלכה – אלון סובר שבוודאי רצה שיהיה גם לגדולים- חלומו של כל מחבר ספר הלכות וקודיפיאקטור.
* מסודר לפי סדר מניין המצוות, המצוות מסודרות לפי סדר פרשיות התורה. **מציג קודם מצוות עשה ואח"כ לא תעשה**. כתוב בלשון קצרה וקלה.
* הדיון בכל מצווה מתחלק ל4:

1. יסוד המצווה – מקור המצווה בתורה ופירושה בתלמוד.
2. שורשי המצווה – הטעם והנימוק שלה, הרעיון המהותי מאחוריה.
3. דיני המצווה – עיקרי הדינים וההלכות שלה.
4. תחולת המצווה – מתי, היכן ועל מי חלה.

* הספר אינו ספר הלכות ולא מכריע את הדין, בהכרעה מסתמך על מסקנות גדולי החכמים שקדמו לו.

**הרשב"א- ראשוני ספרד, חי בספרד במאה ה-13**

**ע"מ 1054-1058**

דרכו הקודיפיאקטיבית של הרשב"א- ר' שלמה בר' אברהם אדרת

**ספר "תורך הבית הארוך" ו"תורת הבית הקצר" + ספרי הלכה אחרים של הרשב"א**:

ספר הלכות שהיווה נקודת מפנה בקודי' שתופיע מ200 שנה לאחריו בספרי ההלכה.

מורכב משני ספרים: תורת הבית הקצר והארוך. **בארוך – דיון מפורט** בכל המקורות התלמודיים ולאחריו, הקשורים לאתו נושא. **בקצר –המסקנה ההלכתית בצורה סתמית.** שני הספרים עוסקים בהלכות "איסור והיתר"- הלכות שחיטה, טרפות וכו'. **"תורת הבית" מחולק ל7 בתים, לכל בית שבעה "שערים". בעל תוכן עניינים המפרט את תוכן כל בית וכל שער**.

מטרת הספר להתאים לכל אדם, חכם ופשוט, לכן יש אופציה להלכה בלבד- נקראת דרך "המעשה", לצד אופציה לדיון מעמיק- דרך התלמוד, דרך המו"מ. ובכך סלל דרך חדשה בסידור פסיקות הלכה.

**תורת הבית הארוך**: ספר הלכות, מביא את פסיקת הדין לאחר ציון המקורות התלמודיים ושאחריו ודיון בהם.

**תורת הבית הקצר**: ספר פסקים בלבד, מביא אך ורק את המסקנה ההלכתית.

בדרך זו, התגבר על המכשולים של המפעל הקודי', הספרים מבוססים ומשלימים אחד את השני. אין חשש שספר כזה יגרום מניתוק ההלכה ממקורותיה.

החלוקה- בית 🡨 שערים.

"בדק הבית" ו"משמרת הבית", שעל "תורת הבית" (הרא"ה):

הרא"ה (רבי האהרון הלוי), בן דורו של הרשב"א, כתב על תורת הבית הערות והשגות. **הביקורת אינה על המבנה הקודי', אלא על ההלכות עצמן**. קרא לספרו "בדק הבית", חיפש כל מקום ב"בית" שדרוש בו תיקון.

הרשב"א השיב על "בדק הבית" באנונימיות, בספר שנקרא "משמרת הבית". בו תקף את הביקורת של הרא"ה וניסה לשמור על ה"בית". בעולם ההלכה כיבדו את שלושת החיבורים והדפיסו אותם יחד. דרכו של הרשב"א לא זכתה למעמד הצפוי ולא היו ממשיכים לדרכו הקודיפיאקטיבית, ככל הנראה בגלל שכתב על תחום מאד ספציפי בהלכה (רק על הלכות איסור והיתר). רק כעבור 200 שנים דרך זו תחודש ע"י רבי יוסף קארו.

**"תורת הבית" (הרשב"א) 🡨 "בדק הבית" (הרא"ה) 🡨 "משמרת הבית" (הרשב"א)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | המרדכי: | הרא"ש: | הרא"ם: | הסמ"ג: | הסמ"ק: | ספר החינוך: | הרשב"א: | הרא"ה: |
| החיבור: | ספר המרדכי | פסקי הרא"ש | ספר יראים | ספר מצוות גדול | עמודי גולה | ספר החינוך | תורת הבית הקצר+הארוך | בדק הבית+ משמרת הבית (תגובתו של הרשב"א) |
| מסודר לפי: | סדר ההלכות של הרי"ף= סדר המסכתות בתלמוד | סדר ההלכות של הרי"ף= סדר המסכתות בתלמוד | מניין מצוות- חלוקה לנושאים (עמודים) כל מצווה מופיעה עם הפסוק מהתורה. | סדר העניינים במשנה תורה. | 7 חלקים כנגד 7 ימים בשבוע- מחולק לפי נימוקים שונים. | סדר הפרשות בתורה | עוסק רק באיסור והיתר | הערות על הרשב"א |
| תוכן: | תוספות אשכנז על הרי"ף-אוסף מקורות, הצגת דעות בלי דיון והכרעה ישירה. | לשון הרי"ף+מו"מ הלכתי+ הכרעה בין אשכנז לספרד. | הדרכה לקיום מצוות.  תורה+תלמוד+חכמים+פסיקה | חלוקה למצוות עשה ולא תעשה. תורה+מדרש+תלמוד+ חכמים+ אגדה ומוסר+ פסיקה. | הלכה תלמודית וקצת דעות חכמים | ---- | ארוך-דיון מקורות תלמודיים  קצר-פסיקת הלכת סתמית | הערות על הרשב"א |
| מה מיוחד בו: |  | עצמאות בפסיקה- פרשן | סידור מקשה ומבלבל | פוסק בניגוד לרמב"ם, פסיקה אשכנזית.  הוא חלק מבעלי התוספות. | פק"ל מצוות- נועד לפשוטי העם.  נלמד בסמוך לסמ"ג. | מניין המצוות- והרחבה עליהן | פיתרון לבעיית הקודיפיאקטיביות |  |
| שיוך: |  |  | ספר הלכות  ספרות מצוות | ספר הלכות  ספרות מצוות | ספר פסקים  ספרות מצוות | ספר הלכות  ספרות מצוות | ארוך- הלכות  קצר- פסקים |  |

**סיכום קל**: